Diari Oficial de la Generalitat Valenciana


Sumari del DOGV 1407, del 23-10-1990 (1990/819080)

DECRET 171/1990, de 15 d'octubre, del Consell de la Generalitat Valenciana, pel qual s'estableix la data límit de la vigència del Pla General d'Ordenació Urbana de València i la seua comarca.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/15/171/dof/vci/html**

### Dades del document

Número de DOGV
:   1407

Data del DOGV
:   23-10-1990

Secció del DOGV
:   DISPOSICIONS GENERALS

Número del document
:   1990/819080


Data del document
:   15-10-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 171/1990, de 15 d'octubre, del Consell de la Generalitat Valenciana, pel qual s'estableix la data límit de la vigència del Pla General d'Ordenació Urbana de València i la comarca.  
La disposició transitòria tercera de la Llei de la Generalitat Valenciana 5/1986, de 19 de novembre, autoritza el Govern Valencià perquè acorda la pròrroga de la vigència del Pla General d'Ordenació Urbana de València i la seua comarca per a municipis del seu àmbit d?aplicació sense planejament general revisat i després del venciment dels terminis establerts per la disposició transitòria segona d'aquesta Llei.  
A la vista de l'avançat estat en què es troben els treballs de revisió del planejament en la majoria dels municipis, totalment acabat en molts, i de la incongruència de les previsions d'aquell antic pla en relació amb els continguts que presenta, de manera generalitzada, el nou planejament, cal que s'establesca, amb interés general, una data límit de vigència de l?esmentat pla de 1966, que servesca com a última i definitiva pròrroga de la seua vigència i que clarifique el termini d'aquesta.  
Per tot el que s'ha exposat fins ara i fent ús de les atribucions que confereix al Consell de la Generalitat Valenciana la disposició transitòria tercera de l?esmentada Llei 5/1986, de 19 de novembre, a proposta del Conseller d'Obres Publiques, Urbanisme i Transports i amb la prèvia deliberació del Govern Valencià, en sessió celebrada el dia 15 d'octubre de 1990,  
DECRETE:  
Article únic  
La vigència del Pla General d'Ordenació Urbana de València i la comarca de 1966 queda prorrogada fins al 30 de novembre de 1990, data que, de caràcter general, es considerarà com a últim dia en què aquest tinga vigència.  
Tot l?exposat fins ara no és aplicable al municipis que tinguen un nou planejament general definitivament aprovat abans de la data assenyalada, en els quals es considera derogat l?esmentat pla de 1966 des de l?entrada en vigor del nou planejament. La pròrroga establerta no és obstacle perquè es puguen aplicar de manera prevalent les Normes de Coordinació Metropolitana aprovades pel Decret 103/1988, de 18 de juliol, del Consell de la Generalitat Valenciana.  
DISPOSICIO FINAL  
El present Decret entrarà en vigor l?endemà de la publicació en el Diari Oficial de la Generalitat Valenciana.  
Valencia, 15 d'octubre de 1990.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENI BURRIEL DE ORUETA


Còpia Permalink ELI